ഉലകുടെപെരുമാളൊന്നറിയേണം

കലിയുടെ ദോഷം തീരണമെങ്കിൽ

 വലിയൊരുകഥയിതു്‌ നളനുടെ ചരിതം

കലിത കുതൂഹലമുരചെയ്‌തീടാം

ഉലകുടെപെരുമാളൊന്നറിയേണം

കലിയുടെ ദോഷം തീരണമെങ്കിൽ

വലിയൊരുകഥയിതു്‌ നളനുടെ ചരിതം

കലിത കുതൂഹലമുരചെയ്‌തീടാം

കരുണാമൃതരുചിവരദനുദാരൻ

തരുണാരുണഗണഗുണഗണസാരൻ

അളകാപതിസമഘനതരവിഭവൻ

അളകാഞ്ചിതപുടനിടിലകപാലൻ

ലളിതകളേബരനതിസുകുമാരൻ

കളിരുചിതേടി വളർന്നു തുടങ്ങി

കളമൊഴിമാരുടെ കരളിൽ പരിചൊടു

കമലശരാർത്തി വളർന്നു തുടങ്ങി

തെളുതെളെവിലസിന പനിമതി രുചിയായ്

വെളുവെളെ വിളയാടീടിന ഗാത്രേ

തളവഴമകുടമണിഞ്ഞു നരേന്ദ്രൻ

കളികളുമാടി നടക്കും നേരം

നളിന സരസ്സിന്നരികെ നല്ലൊരു

പുളിനം തന്നിൽ ചെല്ലും നേരം

നളിനം തന്നിലുറങ്ങീടുന്നൊരു

കളഹംസത്തെ കണ്ടാനരചൻ